SEAFCO บวกแรงเกือบ 8% หลังคว้างานเพิ่ม 3 โครงการ มูลค่ากว่า 160 ลบ.
SEAFCO บวกแรงเกือบ 8% หลังคว้างานเพิ่ม 3 โครงการ มูลค่ากว่า 160 ล้านบาท อยู่ที่ 14.30 บาท บวก 1.00 บาท หรือ 7.52% สูงสุด 14.40 บาท ต่ำสุด 13.20 บาท ด้วยมูลค่าซื้อขาย 105.62 ล้านบาท
13 มิ.ย. 2560

ผู้สื่อข่าวรายงานว่าราคาหุ้นบริษัท ซีฟโก้ จำกัด (มหาชน) หรือ SEAFCO ล่าสุด ณ เวลา 10.14 น. อยู่ที่ 14.30 บาท บวก 1.00 บาท หรือ 7.52% สูงสุด 14.40 บาท ต่ำสุด 13.20 บาท ด้วยมูลค่าซื้อขาย 105.62 ล้านบาท ขณะที่ดัชนีตลาดหุ้นไทยโดยรวมบวก 0.24%

โดยราคาหุ้น SEAFCO ปรับตัวเพิ่มขึ้น หลังบริษัทได้รับงานใหม่ 3 โครงการ รวมมูลค่า 167 ล้านบาท (ไม่รวมภาษีมูลค่าเพิ่ม) ได้แก่ 1. โครงการจัดตั้งศูนย์รักษาผู้ป่วยโรคมะเร็งด้วยอนุภาคโปรตอน โรงพยาบาลจุฬาลงกรณ์ สภากาชาดไทย  2.โครงการทางหลวงพิเศษระหว่างเมือง หมายเลข 7 (พัทยา-มาบตาพุด) ช่วง 11 (ชลบุรี-ระยอง) และ 3.โครงการห้างสรรพสินค้าเซน ป่าตอง อ.กะทู้ จ.ภูเก็ต โดยทั้ง 3 โครงการมีกำหนดการเริ่มดำเนินการก่อสร้างกลางเดือนก.ค.60